OpenLLM-France/wikimedia huggingface dataset:
# Milhàs

Lo milhàs o milhasson, o tanben escauton, broge, cruchada, es una especialitat culinària occitana (Gasconha, Pirenèus, Lengadòc, Corbièras, Perigòrd) fins al País Gavai: es un parent pròche de la polenta, facha amb de semola de milh. Es, a l’origina, a basa de farina de milhet, puèi de farina de milh.

## Un fum noms

Lo milhas amb un fum de noms locals e de recèptas a basa de farina de milh, se prepara dempuèi lo País Gavai.Sovent es una version sucrada. Segon Mistral es « bolhida de farina de malh, palt fòrt utilizat pels païsans del País d'Albi ».
En Gascòlha centrala se prepara las armòtos, aramòtos; la cruchada dins las Lanas o en Medòc lo cruchon que se de còca de malh motlada que se passa a la pedena o fregida o garsilhada.

## Origina

Aquesta farinada èra a l'Edat Mejana preparada amb mil o de milhet. Destinat a aquesta epòca a una populacion paura, se la donava als cans de caça. Dempuèi l'introduccion del milh en Euròpa, lo milhàs es ara preparat amb de farina de milh.
Lo milhàs es fach pas que de farina de milh cuècha dins de l’aiga: la farineta espessa atal obtenguda es espandida, refrejada e copada en carrats. Lo milhàs atal preparat se pòt fregir a la padena, salat o sucrat. Se pòt tanben preparar coma una mena de còca o de pescajon espés. Sa fabricacion es correnta dins totas las zonas de produccion tradicionala de milh (las varietats de milh doç detinat a l’alimentacion umana, e non pas las varietats mai sovent cultivadas ara, reservadas a l’alimentacion del bestial e d'usatges industrials).
Èra tradicionalament servit quand se tuava los pòrcs, las aucas o los guits.
Lo poèta gascon Joan Giraud d'Astròs avòca las armòrtas dins son Beray e naturau Gascon (1636) : Lou pagès tabé qu’a sous ops/…/Que se sap perbesioun tabenc/De pan é bin ou mitadenc/E force milh per las armotes/
Lo milhàs pòt evoluar en de prepacions mai elaboradas, apondent d’autres ingredients (lach, uòus, parfums variats).

## Varietats

Sus la basa de la preparacion e segon los terredors, las recèptas de milhàs son d’una granda varietat: natura o salat e cuèch a la grassa, evoluèt en version sucrada e pòt constituir una còca refinada. La consisténcia pòt èsser omogenèa e compacta, mas dins unes cas lo melhor es d’aver un fons plan cruissent e la superfícia gaireben coma un flan. Tanben al biais d'un clafotís se pòt apondre de garnitura (cerièras o autres fruchs).

## Nòtas e referéncias

* ↑ Francine Claustres, Secrets et recettes de toute la cuisine gasconne, Luçon, Sud Ouest, 1997, page 61.
* ↑ Le millas charentais, Keldélice.com
* ↑ Recette bressane
* ↑ Frédéric Mistral, Trésor dou Félibrige
* ↑ Simin Palay, Dictionnaire du gascon et du béarnais modernes, CNRS, 3$^e$ édit., 1980
* ↑ Modèl:Dic-Palay-Gascon
* ↑ {{{títol}}}. , p. 108.
* ↑ Lou beray e naturau gascoun - Jean-Géraud Dastros, Joëlle Ginestet - Google Livres
# Jil Caplan

Jil Caplan, escais de Valentine Guillen-Viale, es una cantaira francesa nascuda a París (França) lo 23 d'octobre de 1965.
De caps 1986, rencontra lo productor Jay Alanski e aital van trabalhar amassa pel primièr album de Jil Caplan, À peine 21. Obten còp-sèc un gròs succès amb sa cançon Oh tous les soirs a la fin de l'annada de 1987. Doas autras cançons tiradas d'aqueste primier album, Comme sur une balançoire e Cette fille n'est pas pour toi, an tanben de resson en 1988.
En 1991, es la consecracion amb son segond album, La Charmeuse de serpents (sortit en 1990), que se vend a 300 000 exemplaris, e demòra encara uèi sa mai gròssa capitada comerciala. La Charmeuse de serpents conten dos tubes incontornables de l'annada de 1991 en França, Tout c'qui nous sépare (en realitat sortit en single a la tota fin de 1990) e sustot Natalie Wood, o tanben encara As-tu déjà oublié sortit en single en 1992.
En seguida, demòra encara una cantaira reconeguda en França amb qualques autres tubes minors (La frontière en 1993, La grande malle en 1994, L'Âge de raison en 1996), mas sens tornar obténer una capitada comerciala e populara comparabla a la qu'a avut en 1991 amb l'album La Charmeuse de serpents.

## Discografia

* 1987 : À peine 21
* 1990 : La Charmeuse de serpents
* 1993 : Avant qu'il ne soit trop tard
* 1996 : Jil Caplan
* 2001 : Toute crue
* 2004 : Comme elle vient
* 2007 : Derrière la porte
* 2017 : Imparfaite
* 2023 : Sur les cendres danser

## Cançons mai conegudas

* Oh tous les soirs (1987)
* Comme sur une balançoire (1988)
* Cette fille n'est pas pour toi (1988)
* Tard dans la nuit (1989)
* Tout c'qui nous sépare (1990)
* Natalie Wood (1991, represa de Jay Alanski)
* As-tu déjà oublié (1992)
* Parle-moi (entre les tombes) (1992)
* La frontière (1993)
* La grande malle (1994)
* Les deux bras arrachés (1994)
* L'Âge de raison (1996)

## Referéncias

* ↑ https://jesuismusique.com/2022/01/29/jil-caplan-jsm-39/
# Croat

Lo croat (autonim: hrvatski) es una modalitat del diasistèma eslau nomenat sèrbocroat. Es parlat per gaireben 6 milions de personas. Es lenga oficiala en Croàcia e cooficiala en Bòsnia e Ercegovina, ont es emplegat sustot per la comunitat croata.

## Alfabet

Emplega l'alfabet latin amb de cambiaments menors.
| A a | B b | C c | Č č | Ć ć | D d | Đ đ |
| Dž dž | E e | F f | G g | H h | I i | J j |
| K k | L l | Lj lj | M m | N n | Nj nj | O o |
| P p | R r | S s | Š š | T t | U u | V v |
| Z z | Ž ž | (i+e=ie) | (r+r=ŕ) | | | |

## Paire nòstre

| « | Oče naš Oče naš koji jesi na nebesima, sveti se ime tvoje, dođi kraljevstvo tvoje, budi volja tvoja, kako na nebu tako i na zemlji. Kruh naš svagdanji daj nam danas i otpusti nam duge naše kako i mi otpuštamo dužnicima našim, ne uvedi nas u napast, nego izbavi nas od zla. Amen ! | » |

## Lexic

| occitan | croat | sèrbe |
| Comparason | Usporedba | Поређење (Poređenje) |
| Euròpa | Europa | Европа (Evropa) |
| País Bas | Nizozemska | Холандија (Holandija) |
| Italians | Talijani | Италијани (Italijani) |
| Univèrs | Svemir | Васиона (Vasiona) |
| Rastèl de l'esquina | Kralježnica | Кичма (Kičma) |
| Èr | Zrak | Ваздух (Vazduh) |
| Educacion | Odgoj | Васпитање (Vaspitanje) |
| Setmana | Tjedan | Седмица (Sedmica) |
| Istòria | Povijest | Историја (Istorija) |
| Pantalons | Hlače | Панталоне (Pantalone) |
| Ventre | Trbuh | Стомак (Stomak) |
| Sciéncia | Znanost | Наука (Nauka) |
| Personalament | Osobno | Лично (Lično) |
| Persona | Osoba | Лице (Lice) |
| Nacions Unidas | Ujedinjeni Narodi | Уједињене Нације (Ujedinjene Nacije) |
| Pan | Kruh | Хлеб (Hleb) |
| Artificial | Umjetno | Вештачки (Veštački) |
| Crotz | Križ | Крст (Krst) |
| Democracia | Demokracija | Демократија (Demokratija) |
| Deteccion | Spoznaja | Сазнање (Saznanje) |
| Iscla | Otok | Острво (Ostrvo) |
| Oficièr | Časnik | Официр (Oficir) |
| Trafèc rotièr | Cestovni promet | Друмски саобраћај (Drumski saobraćaj) |
| Autorota | Autocesta | Аутопут (Autoput) |
| Longor | Duljina | Дужина (Dužina) |
| Associacion | Udruga | Удружење (Udruženje) |
| Fabrica | Tvornica | Фабрика (Fabrika) |
| General (d'armada) | Opće | Опште (Opšte) |
| Crist | Krist | Христoс (Hristos) |
| Perdon | Oprosti | Извини (Izvini) |
| Nòrma de lenga mairala | Materinski jezićni standard | Матерњи језички стандард (Maternji jezički standard) |
* Portal de las lengas
# Nombre quantic principau

Lo nombre quantic principau es, en mecanica quantica, un dei quatre nombres quantics que descriu l'estat quantic deis electrons dins leis atòms. Es un nombre entièr non nul, es a dire que verifica n ≥ 1. Cada nombre n es associat a un jaç electronic dins l'atòm : n = 1 per lo jaç K, n = 2 per lo jaç L, n = 3 per lo jaç M... La distància mejana entre l'electron e lo nuclèu atomic aumenta en foncion de n.
Lo nombre quantic principau foguèt introduch dins lo quadre dau modèl de Bohr de l'atòm d'idrogèn per explicar lei transicions electronicas entre nivèus d'energia responsables de l'espèctre de l'atòm d'idrogèn. Sa significacion es venguda pus precisa amb lo desvolopament de la mecanica quantica qu'introduguèron d'autrei nombres quantics.

## Liames intèrnes

* Mecanica quantica.
* Modèl de Bohr.
* Nombre quantic.
# Nombre quantic

Los nombres quantics son d'ensembles de nombres entiers o mieg-entiers que defenisson l'estat quantic d'un sistema. Los mai coneissuts son los quatre nombres utilizats dins l'eqüacion de Schrödinger per descriure l'atòme d'idrogene : lo nombre quantic principau n, lo nombre quantic segondari ℓ, lo nombre quantic magnetic m$_ℓ$ e lo nombre quantic magnetic d'espin m$_s$. Pasmens, d'autres nombres existisson per descriure d'autres sistemas coma, per exemple, lo nombre quantic de moment angular totau j o la projeccion d'aqueu moment angular totau m$_j$

## Ligams internes

* Mecanica quantica.

## Bibliografia

* (en) R. E. Dickerson e I. Geis, Chemistry, Matter, and the Universe, W. A. Benjamin Inc., 1976.
# Orbitala atomica

Una orbitala atomica es, en mecanica quantica, una foncion matematica que descriu lo comportament ondulatòri d'un electron ò d'un pareu d'electrons dins un atòm. Aquela foncion dona la probabilitat de preséncia d'un electron dau nívol electronica d'un atòm dins una region donada d'aquel atòm. Es sovent representada per d'isosuperficias que delimitan lei diferentei zònas de probabilitat de preséncia. Aquelei regions pòdon representar de formas fòrça complèxas.

## Liames intèrnes

* Atòm.
* Electron.
* Mecanica quantica.

## Bibliografia

* (en) David Griffiths, Introduction to Quantum Mechanics, Prentice Hall, 1995.
* (en) Peter Atkins, Julio de Paula e Ronald Friedman, Quanta, Matter, and Change: A Molecular Approach to Physical Chemistry, Oxford University Press, 2009.
# Patrícia Palhièr

Patrícia Palhièr (Patricia Pallier en francés) es una actritz màger de Roergue. Codirectriz de l'IOA (Institut occitan d'Avairon), mena las operacions País que contunhan lo collectatge Al Canton e organiza la difusion d'aquel collectatge dins Avairon e per internet (sus occitan-aveyron.fr) amb mai de 27.000 ressòrgas, per ara. Es tanben escrivana de contes e de documentaris.

## Biografia

Patrícia Palhièr es avaironesa. Nasquèt a Sent Ginièis d'Òlt mas foguèt declarada a Sent Martin de Lenna lo 3 de febrièr de 1970. Sa maire trabalhava a l'ostal, s'ocupava dels tres enfants e son paire trabalhava en çò del camionaire Calsat.
L’occitan es sa lenga segonda. Pichona, l'ausissiá parlar entre los adultes de l'ostal e del vesinatge mas degús li parlava pas en occitan. Ela, per contra, compreniá tot e pausava ja de questions a son paire sus la lenga. Mas aviá pas consciéncia qu'èra una lenga. Per sa maire, èra una vergonha de parlar la lenga occitana, coma bravament de monde a-n-aquela epòca. De mai, lo sol libre de l'ostal èra lo Larousse. Patricia conta que descobriguèt los libres e la literatura a l'escòla.
Comencèt d'estudis de drech a Montpelhièr e puèi rescontrèt Cristian-Pèire Bedel [Bedèl?] que menava l'operacion Al Canton (1990-2005) sul canton de Campanhac. Cercava de monde per trabalhar sus aquela operacion sostenguda pel Conselh general, lo CCOR (Centre Cultural Occitan de Roergue) e lo Musèu de Roergue. Patricia quitèt doncas la licéncia de drech per jónher la còla Al Canton en 1992. Aviá 22 ans e comencèt l'aprentissatge de la lenga escricha amb lo diccionari d'Alibèrt. « Uèi es completament estripat. » Ara es dins una bóstia, per dire de pèrdre pas de fuèlhas... A la fin de las annadas 1990 trabalhèt tanben per Ives Roqueta, un escrivan qu'admira fòrça.
A la debuta de l'aventura Al Canton, faguèt quauques meses de benevolat per far de collectatge dins son vilatge perque li agradava (e li agrada totjorn) de discutir amb los vièlhs. Èra tanben encargada d'utilizar l'ALF (Atlas Lingüistic de França) dins l'encastre del collectatge avaironés. Fin finala, venguèt escriveire public occitan perque lo servici podiá pas crear un emplec. Aquò durèt dètz ans. En 2005, l'IOA (Institut Occitan d'Avairon) se montèt e Patricia dintrèt dins l'associacion, ne foguèt salariada.
A l'atge de quaranta ans, pel plaser, entreprenguèt d'estudis occitans a la facultat de Letras de Montpelhièr.

## Engatjaments

Codirectritz de l'IOA dempuèi 2021
Conselh d'administracion del Grelh roèrgas (ostal d'edicions occitanas), cap-redactritz de la revista Canta-Grelh dempuèi 2011
Secretària generala de la Societat de las Letras, Sciéncias e Arts d'Avairon

## Òbras

Cent-quarante-deux jours dans un masuc de l'Aubrac amb Paul Fournier (documentari e testimoniatge, 2016)
La lenga de la lèbre (conte, 2019)
Lo Baron de Tustamina (adaptacion d'un conte tradicional, 2021)

## Referéncias

* ↑ L'Aveyron n°166, octobre de 2022
* Wikidata: Q130597697
# Institut occitan d'Avairon

L'Institut occitan d'Avairon (IOA) es un organisme cultural de Roergue e lo departament d'Avairon que a per tòca la promocion de la lenga occitana e la mesa en relacion entre los diferents actors institucionals, politics, culturals e economics.
# L'Estancabra

L'Estancabra es una associacion culturala occitanista de Lengadòc, actiu dempuèi vèrs 2015. De 2016 fins a 2019, ocupèt lo siti de l'ancian Estanquet de la Portièra a Tolosa, cediguèt a l'associacion per l'ancian proprietari Remèsi Firmin. L'Estancabra es actiu al bastiment pendent sièis meses a comptar lo 8 de genièr de 2016,mas amb lo temps quitèt d'operar amb regularitat e faguèt la darrièra fèsta lo Jorn de la Musica de 2019, abans qu'un incendi destruiguèsse l'immòble lo 27 d'agost del meteis an.. Lo meteis an de l'incendi aculhiguèt un sopar dels Amics de l'Escòla Occitana d'Estiu lo divendres 22 de febrièr. Annonçat en 2020, l'associacion Estancabra redobèrta en 2021 en fòrma de caravana, la Cabravana (mot valisa construch de cabra, emblèma de l'associacion, e de caravana).

## Veire tanben

* L'Estanquet de la Portièra

## Referéncias

* ↑ «'L'Estancabra: un cafè cultural occitan a Tolosa e quicòm mai», 13 febrièr 2016.
* ↑ Rafèu Sichel-Bazin. «L'immòble de l'Estanquet de la Portièra a cremat», 28 agost 2019.
* ↑ «Dimenjada del amics de l'Escòla Occitana d'Estiu». CAOC.
* ↑ http://estancabra.com/2020/02/assemblada-generala-ordinaria-et-extraodinaria/
* ↑ https://www.facebook.com/photo/?fbid=2875862726006590&set=ecnf.100028974835939
# Stade de France

Lo Stade de France (en occitan Estadi de França) es l'installacion esportiva ont l'Equipa de França de fotbòl e de rugbi de XV jogan a domicili. Ofrís ara 81 338 plaças. Se situa dins lo quartièr de Saint-Denis al Nòrd de París.

## Ligams extèrnes

* Wikidata: Q13205
* Multimedia: Stade de France
* (fr)Sit oficial Stade de France
# Tashelhit

Le tashelhit o shluh (en shluh: Taclḥit) es una lenga berbèra que es parlat 'ès le sud dau Marròc, 'ès la planura de Sosse (inclusent la viala d'Agadir), dau Naut Atlàs e l'Antiatlàs. 'Bei 8 a 10 milhon de parlants, le chleuh es una lenga berbèra la mai importanta dau monde, 'bei son nombre de parlant e par l'amplor de son espandiment.

## Nòtas e referencias

* ↑ https://centrederechercheberbere.fr/chleuh.html
* ↑ https://www.larousse.fr/encyclopedie/divers/Berb%C3%A8res/108418
* ↑ https://www.ssoar.info/ssoar/bitstream/handle/document/27179/ssoar-2008-gazzah-rhythms_and_rhymes_of_life.pdf;jsessionid=EB37FDF1D90EB942C46BFC22A02BF306?sequence=1

## Vejatz tanben
### Liames intèrnes

* berbèr

### Liames extèrnes

* (fr)Presentacion dau tashelhit (INALCO)
# Pòbles indigènas d'America

Los pòbles indigènas d'America, o amerindians, americans natius, son los abitants precolombians del continent american, lors descendents e d'autres grops etnics que s'identifican amb aqueles pòbles istorics. D'en primièr, segon las recercas scientificas recentas, los èssers umans apareguèron en America en arribant per mar o pel pont de glaça o de tèrra que ligava Asia amb l'America del Nòrd, encara que d'autres teorias suggerisson que qualques grops arribèron de Polinesia per l'ocean Pacific. Aqueles grops se diversifiquèron formant fòrças nacions e tribús per tot lo continent.
Qualques pòbles indigènas d'America se desvolopèron en de societats avançadas basadas sus l'agricultura pendent fòrça sègles. Dins qualques regions crèeron de civilizacions fòrça desvolopadas amb de sistèmas religioses e politics complèxes. Las estimacions de la populacion originala d'America abans l'arribada dels europèus varia dins lo temps entre 10 milions a 120 milions, encara que un chifra mejana, a l'entorn de 50 milions siá pus acceptada. La majora partida de la populacion viviá en Mesoamerica o dins la region occidentala de l'America del Sud.
Las malautiás desconegudas al Nòu Monde tuèron un percentatge fòrça important de la populacion amerindiana. La veròla, Lo tifus, la gripa, la difteria e lo sarrampiu causèron una de las calamitats mai granda de l'istòria umana. De fach, la primèra granda epidèmia comencèt abans de la conquista de Tenochtitlan. En America del Nòrd, almens 98 ondas d'epidèmias afectèron las populacions amerindianas dempuèi lo primièr contacte amb los europèus al sègle XX. D'autras rasons explican la descreissença drastica de la populacion amerindiana coma l'utizacion de forçats per trabalhar dins las minas d'aur o las plantacions agricòlas o las guèrras de contunh amb los europèus e entre las comunitats indigènas.
A partir del sègle XX, la majoritat dels estats americans metèron en òbra de programas o aprovèron de leis per la proteccion de las culturas, lengas e dels sistèmas d'organizacion sociala dels pòbles indigènas. En Argentina, Mexic, Colómbia, Peró, Bolívia e Paraguai lors lengas gaudisson d'un tipe de reconeissença legala o oficiala. Als Estats Units d'America e Canadà, son pas somesas a totas las leis federalas o estatalas mas gaudisson del drech d'autonomia dins de las resèrvas (o vast territòris coma al Canadà) ont vivon. Los pòbles indigènas actualament son un percentatge considerable de la poblacion de qualques païses: Bolívia (55%), Peró (45%), Eqüator (25%), e Mexic (12%). Pasmens dins la majoritat dels païses lo compausent etnic predominant es lo mestís, es a dire d'ascendéncia europèa e amerindiana.

## Vejatz tanben

* Primièras Nacions
* Civilizacions precolombianas

## Referéncias

* ↑ (en)New World, Old Myths de Bruce S. Thornton
* ↑ (en)Enciclopedia Encarta
# Flaujagas

Flaujagas (Flaujagues en francés) es una comuna d'Occitània, en Guiana, lingüisticament gascona, administrada per lo departament de Gironda de la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Flaujagas :
| | La Mòta de Montravèl (Dordonha) | |
| Moliets e Vilamartin | | |
| | Senta Radegonda | Julhac |

## Toponimia

Lo nom de Flaujagas (atestacion Flaujagas (de ~) au sègle XIII) s'explica per lo nom latin Flavius emb lo sufixe -acas, varianta femenina de -acum, d'origina celtica : las tèrras de Flavius. Flaujagas èra donc una propietat galloromana (puslèu petita, segon B. Boyrie-Fénié)$^,$.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| julhet 2020 | (2026) | Viviane Duval | | |
| 1983 | 2020 | Guy Duborie | sense etiqueta | retirat |
| | 1983 | | | |
| Totas las donadas non son pas encara conegudas. |||||
Flaujagas èra deu canton de Gençac d'aquí en 1801, e après deu canton de Pujòus. Dempuèi la refòrma cantonala de 2014, aplicada en 2015, es deu canton dels Tuquets de Dordonha.

## Demografia

modificar « persona »  v · d · m 
Evolucion demografica Populacion comunala actuala (2013): 606, totala: 600 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 930 | 897 | 827 | 737 | 722 | 710 | 759 | 827 | 796 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 821 | 777 | 774 | 782 | 768 | 663 | 628 | 633 | 668 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 672 | 674 | 645 | 557 | 552 | 553 | 595 | 607 | 597 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 510 | 488 | 418 | 462 | 466 | 490 | 519 | 523 | 522 526 |
| 2009 | 2010 |
| 518 521 | 544 548 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 587 abitants e la densitat èra de 75,26 ab/km².

## Veire tanben

* Comunas de Gironda

## Nòtas

* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 290
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 145
* Portau de Guiana
# Julhac (Gironda)

Julhac (en francés Juillac) es una comuna occitana deu Vasadés istoric, en Guiana, lingüisticament gascona, administrada per lo departament de Gironda de la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Julhac :
| Flaujagas | La Mòta de Montravèl (Dordonha) | Sent Sieurin de Prats (Dordonha) |
| | | Peçac |
| Senta Rigonda | | Gençac |

## Toponimia

Las fòrmas ancianas son Julhac (parrochia de ~), en 1378, Jullaco (de ), en latin, au sègle XVI. Tots los especialistas (Dauzat e Rostaing, Ernèst Negre, Jacques Astor, Bénédicte Boyrie-Fénié , que cita los dus darrèirs) ne'n son d'acòrd : lo nom de Julhac ven deu nom latin d'òme Julius e deu sufixe -acu(m), latinizacion deu sufixe gallic -ācon. Adara, la prononciacion es [Ʒy'ʎa], mès [-k] final s'entend en francés.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| mai 2020 | (2026) | Bernard Lamouroux | | |
| junh 1995 | 2020 | Alphonse Zecchini | LR | retirat |
| | 1995 | | | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 257, totala: 244 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 547 | 188 | 483 | 445 | 356 | 451 | 417 | 420 | 414 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 426 | 407 | 413 | 413 | 380 | 339 | 322 | 334 | 352 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 392 | 393 | 378 | 340 | 322 | 362 | 319 | 323 | 305 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 276 | 262 | 201 | 218 | 200 | 205 | 249 | 256 | 262 267 |
| 2009 | 2010 |
| 262 267 | 261 266 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 229 abitants e la densitat èra de 39,08 ab/km².

## Veire tanben

* Comunas de Gironda

## Nòtas e referéncias

* 1 2 3 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 173
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 371
* Portau de Guiana
# Madian, filh d'Abraham

Segon la Bíblia, Madian (מִדְיָן Miḏyān en ebrieu) es lo quatren filh d'Abraham e Qetorà, la femna qu'Abraham maridèt après la mòrt de Sarà. Sos fraires son Zimran, Yoqshan, Medan, Ishbaq e Shoah. Sos enfants foguèron Efèr, Khanok, Abidà e Eldaà.
Madian es mai sovent considerat comal l'aujòl del del pòble Madianita que se'n parla tanben dins l'Ancian Testament.

## Dins l'islam

De genealogistas musulmans afortisson qu'èra lo filh de la filha de Lòt. D'autes lo fan paire d'Iscar, e grand de Shu'ayb.

## Referéncias

* ↑ Pels noms des personatges biblics seguissèm las causidas de Joan Larzac. La Bíblia. Ancian Testament, revirada per Joan Larzac, Letras d'òc, 2013.
# Asunción

Asunción (oficialament Ciudad de la Asunción; fondada coma Nuestra Señora de la Asunción) es la capitala de Paraguai. Sa populacion èra 513 999 abitants, en 2002 (1 639 000 abitants dins l'airal metropolitan). Sa superfícia totala es 117 km².

## Referéncias

* ↑ MSN Encarta. «Paraguay Facts and Figures».